ઉત્તર પ્રદેશના સહારનપુર સ્થિત ઇસ્લામિક શૈક્ષણિક સંસ્થાને સર્ક્યુલર જારી કરીને બધા વિદ્યાર્થીઓને હૉસ્ટેલ પરિસરમાં જ રહેવાની અપીલ કરી છે. 

જો કોઈ મહત્ત્વનું કામ આવે તો જ બહાર નીકળવાનું કહ્યું છે. 

નિવેદનમાં કહેવામાં આવ્યું છે કે 26 જાન્યુઆરીની આસપાસ ચુસ્ત સુરક્ષા બંદોબસ્ત કરવામાં આવે છે. 

અનેક જગ્યાએ ચેકિંગ થતું હશે જેના કારણે ડરનો માહોલ બની જાય છે. 

દેવબંધ મદરેસાએ પોતાના વિદ્યાર્થીઓને સલાહ આપી છે કે જો ખૂબ જરૂરી કામ હોય તો જ ઘરની બહાર નીકળે. 

સફર દરમિયાન સંયમ રાખે, કોઈની સાથે કોઈ પણ પ્રકારની દલીલો ના કરે અને કામ ખત્મ થતાની સાથે જ મદરેસામાં પરત આવી જાય. 

ન્યૂ ઝિલૅન્ડ સામે વિરાટ કોહલી છેલ્લા બે મૅચ નહીં રમે 

બુધવારે ન્યૂ ઝિલૅન્ડ સામે શ્રેણીની પ્રથમ મૅચ જીત્યા બાદ હવે ભારતીય ક્રિકેટ ટીમના કપ્તાન વિરાટ કોહલી આ શ્રેણીના અંતિમ બે મૅચ નહીં રમે. 

કુલ પાંચ મૅચની આ શ્રેણીમાં કોહલીને છેલ્લા બે મૅચ માટે આરામ આપવામાં આવ્યો છે. 

કોહલીની જગ્યાએ રોહિત શર્મા ભારતીય ક્રિકેટ ટીમના કપ્તાન હશે. 

બીસીસીઆઈ જાહેર કરેલા એક નિવેદનમાં એવું કહેવામાં આવ્યું કે આગામી ઑસ્ટ્રેલિયાના ભારત પ્રવાસ પહેલાં કોહલીને આરામ આપવો જરૂરી છે. 

છેલ્લા ઘણા સમયથી ચાલી રહેલી સતત ક્રિકેટ શ્રેણીઓને જોતા આ નિર્ણય લેવામાં આવ્યો છે. 

પીયુષ ગોયલને અસ્વસ્થ જેટલીના નાણામંત્રાલયનો હવાલો 

કેન્દ્ર સરકારે રેલવે મંત્રી પીયુષ ગોયલને નાણામંત્રાલયનો વધારાનો હવાલો સોંપ્યો છે. 

નાણામંત્રી અરૂણ જેટલી હાલ તેમના નિયમિત ચેકઅપ માટે અમેરિકા ગયા છે. 

રાષ્ટ્રપતિ ભવન તરફથી જારી કરવામાં આવેલી એક પ્રેસનોટમાં કહેવામાં આવ્યું છે, "અરુણ જેટલી અસ્વસ્થ હોવાને કારણે નાણામંત્રાલય અને કૉર્પોરેટ અફેર્સ મંત્રાલયનો વધારાનો કાર્યભાર પીયુષ ગોયલ સંભાળશે."

"આ દરમિયાન અરુણ જેટલી મિનિસ્ટર વિથ આઉટ પોર્ટફૉલિયો હશે."

ગયા વર્ષે એપ્રિલમાં અરુણ જેટલી કિડનીની સમસ્યાને કારણે દિલ્હીની હૉસ્પિટલ એમ્સમાં ભરતી થયા હતા.

ચાર જૂને તેમણે પોતાના ટ્વિટર હૅન્ડલ પર કિડની ટ્રાન્સપ્લાન્ટની જાણકારી આપી હતી. 

મોદીએ પ્રિયંકા ગાંધીને મહાસચિવ બનાવવા મામલે શું કહ્યું? 

બુધવારે રાહુલ ગાંધીએ પૂર્વ ઉત્તર પ્રદેશના મહાસચિવ તરીકે પ્રિયંકા ગાંધીની નિમણૂક કરી હતી. 

આ મામલે મોદીએ ગાંધી પરિવાર પર નિશાન સાધતા કહ્યું હતું કે તેઓ વારસાગત રાજકારણમાં માને છે. 

મહારાષ્ટ્રમાં ભાજપના કાર્યકર્તાઓ સાથે વાત કરતા તેમણે એનસીપીના... \n\nમને ઉપરના લેખ માટે સારું શીર્ષક આપો.
દારુલ ઉલુમ દેવબંદે તેમના વિદ્યાર્થીઓને 26 જાન્યુઆરીના રોજ બહાર ન નીકળવાની સલાહ આપી